Bwletin 5 | Amgueddfa Cymru
Rydych chi yn: Hafan > Curadurol ac ymchwil > Archaeoleg & Nwmismateg > Cloddio am Lychlynwyr > Bwletinau > Tymor 1999 > Bwletin 5
HANES YR YMGYRCH: DIWRNOD 4 - 24/8/99
Y wal amddiffynnol yn ffos Mark Lodwick, gyda'r ffos allanol y tu hwnt iddi. Mae'r claddiadau yn uchel yn llenwad y ffos hon.
Asgwrn coes y corff diweddaraf gafwyd yn llenwad y ffos.
Glanhau ffos Mark Lewis. Bydd y dolennau yn y tu blaen yn cael eu gorchuddio â phlastig, er mwyn amddiffyn yr ardal siâp-L yn y ffos rhag y glaw. Bydd y rhan hon yn cael ei chloddio dros y pythefnos nesaf.
Evan Chapman yn y cwt - yn disgwyl am y darganfyddiadau diweddaraf.
Mae'r ddwy ffos yn brysur erbyn hyn. Mae claddedigaethau yn dod i'r fei yn ffos Mark Lodwick yn ogystal â'r wal amddiffynnol a'r ffos sydd yno'n barod. Megis dechrau y mae ffos Mark Lewis ond y gobaith yw mai yma mae'r wal amddiffynnol o amgylch y safle.
"Mae llawer o bethau wedi peri syndod dros y deuddydd diwethaf - a phob un yn cael croeso. Bu'n dywydd da i gloddio, yn groes i'r rhagolygon, ac ychydig cyn cinio fe ddaeth Mark Lodwick a'i dîm o hyd i esgyrn coes wedi'u claddu yn ei ffos. Un peth diddorol am y sgerbwd hwn yw fod y pen yn wynebu tua'r gogledd, tra bo'r lleill a ddaeth i'r golwg â'u pennau tua'r de.